LO-Aktuelt

LO-Aktuelt er LOs offisielle organ. Bladet kom ut første gang i 1905, og kommer ut med 20 utgaver i året. I 1986 fikk LO-Aktuelt en egen formålsparagraf og den ansatte redaktøren ble ansvarlig redaktør. 

I formålsparagrafen heter det blant annet «LO-Aktuelts hovedformål er å bidra til debatten om LOs og LO-forbundenes hovedstrategier, informere om og vurdere deres holdninger på sentrale samfunnspolitiske områder, belyse viktige økonomiske, faglige og politiske spørsmål og være et debattorgan for norsk fagbevegelse.»

LO-Aktuelt følger Redaktørplakaten og Vær Varsom-plakaten.

Redaktør er Ragnhild Heyerdahl. Bladet blir utgitt av stiftelsen LO Media.

Ansvarlig redaktør er Tore Ryssdalsnes. Han er også daglig leder i stiftelsen LO Media.

 Fri Fagbevegelse 

Fri Fagbevegelse var navnet på LOs illegale medlemsblad under den tyske okkupasjonen av Norge i årene 1940–1945. Tross gjentatte opprullinger og arrestasjonsbølger lyktes det å holde avisa gående fra starten, sommeren 1941, til krigens slutt. Men prisen var høy; minst 122 medarbeidere ble arrestert. 19 mistet livet.

Etter krigen ble Fri Fagbevegelse beholdt som navn på LOs organ fram til 1985 da bladet endret navn til LO-avisa Fri Fagbevegelse og senere LO-Aktuelt.

1. juni 1998 ble stiftelsen Fri Fagbevegelse - LO Media etablert.

I 2001 ble nettportalen FriFagbevegelse.no etablert.

Eksterne lenker
 LO-Aktuelt kan lastes ned i pdf her 
 Saker fra LO-Aktuelt publiseres på nettportalen frifagbevegelse.no

Kategori:Norske tidsskrifter
Kategori:Landsorganisasjonen i Norge
Kategori:Publikasjoner etablert i 1905
Kategori:Illegale aviser